**Apollo Tyres signerer eksklusiv Vredestein-distribusjonsavtale for Norge**

**Amsterdam, 27 September 2022 –**Apollo Tyres har inngått en eksklusiv distribusjonsavtale med den ledende norske dekkgrossisten Norgesdekk om levering av Vredesteins førsteklasses dekk til personbiler og lette lastebiler samt klassiske dekk i Norge.

Fra 1. oktober 2022 vil Apollo Tyres slutte å selge Vredestein-dekk direkte til forhandlere og offisielt overføre distribusjonen til Norgesdekk. Dette vil gjøre det mulig for Apollo Tyres å oppfylle ambisjonen om at Vredestein-merket skal få en større markedsandel i Norge.

Selskapets Off Highway-dekk (OHT) og Truck and Bus Radial-dekk (TBR) vil fortsatt bli solgt direkte gjennom Apollo Tyres Nordic AB i alle de nordiske markedene.

Jone Stangeland, økonomisjef og aksjonær i Norgesdekk, sier: «Vi har samarbeidet med Apollo Tyres i lang tid og er utrolig stolte over å kunne bidra til at Vredestein-merket forhåpentlig vokser seg større i Norge. Dette partnerskapet vil bidra til å øke bevisstheten om og tilgjengeligheten av Vredestein-produkter i hele landet.»

Norgesdekk har Norges største utvalg av dekk og hjul for biler, lastebiler, landbruksmaskiner og spesialkjøretøy. I dag disponerer Norgesdekk et lager på 43 000 m² med en kapasitet på over 550 000 dekk og hjul. Avtalen gjør det mulig for Norgesdekk å utvide produkttilbudet sitt, og samtidig dra nytte av Apollo Tyres’ profil og forsknings- og utviklingsstrategi i Europa.

Frank Migo, regional salgssjef i Apollo Tyres Nordics, sier: «Denne nye distribusjonsavtalen med Norgesdekk er sentral i strategien vår om å styrke vår operasjonelle tilstedeværelse i Norden. Vredestein-dekkene våre har vist seg å være svært populære i disse landene, takket være ytelsesegenskaper som er godt egnet for klima- og veiforholdene. Vårt gode samarbeid med Norgesdekk vil gjøre det mulig for varemerket å oppfylle sitt sanne potensial i Norge.»

Norgesdekk har sitt utspring i Jæren Dekk-gruppen og ble etablert som en uavhengig grossistkjede i februar 2010. Siden oppstarten har Norgesdekk utviklet seg til å bli Norges største uavhengige grossist for dekk og aluminiumsfelger. Gjennom oppkjøp og investeringer har selskapet skaffet seg flere anlegg i Norge, i alt sju av dem fra Narvik i nord til Kristiansand i sør. I 2021 hadde Norgesdekk en omsetning på nesten 1 milliard norske kroner.

***[SLUTT]***

**Om Apollo Tyres Ltd**

Apollo Tyres Ltd er en internasjonal dekkprodusent og det ledende dekkmerket i India. Selskapet har flere produksjonsanlegg i India og enheter i Nederland og Ungarn. Selskapet markedsfører produktene under sine to globale varemerker – Apollo og Vredestein – og produktene er tilgjengelige i over 100 land gjennom et stort nettverk av eksklusive forretninger, både flerprodukts- og merkevareforretninger.

**Om Norgesdekk**

Hvis du vil vite mer om Norgesdekk, kan du gå til: <https://www.norgesdekk.no/>